**Әкиятче**: Шалкан чәчкән безнең бабай,

Майның нәкъ унбишләрендә.

Уңыш алырга уйлаган,

Көзге көннең берендә.

Үскән шалканны бабай карарга чыккан( *шалкан тирәли әйләнә,аркан алып чыга*)

**Бабай**: Нихәл итим көчем җитми,

Әллә картлык килгәнме?

Әллә инде шалканым соң,

Өлгереп җитмәгәнме?

Чыкмады шул шалканым

Актарсам да шалеанны

Чыгарырбыз бәлки икәү,

Чакырыйм соң карчыкны.

(*карчыкка кычкыра*)

Карчык карчык чык әле

Син шалканны күр әле.

**Әби:** Каты тартсам шалканны

Авыртырырмын аркамны.

**Бабай**:Тот шушыннан арканны,

2әү тартыйк шалканны

Карчык хәйлә тапма әле,

Җәтрәк тарт арканны.

**Әби:**Җыелышка барасым бар,

Кайткач сыер савасым бар,

Аннан мичкә ягасым бар,

Ит бәлеше саласым бар.

Тартсам, тартырмын бабай

Синеңчә булсын давай.

**Әкиятче:** Әй тарталар тарталар,

Шыбыр тиргә баталар,

Бик нык булса да аркан

Хаман чыкмый шул шалкан.

**Бабай**: юк шул,карчык көч җитми,

**Әби**: Бигрәк хәлсез булдыкмы?

**Бабай:**Әллә шалкан бик ныкмы,

Чакырыйк соң оныкны?

**Бергә**: Онык онык кил әле

Син шалканны күр әле.

**Онык***:(Җырлап чыга)*

Әй тала,тала тала

Тала ике беләгем,

2леләр күп җыелды

Шуңа яна йөрәгем.

Тапкырлауны белмәгәнгә

2ле куйды апам,

Сумкам авыр шуңа күрә

Көчкә күтәреп кайтам.(*сумкадан икелеләр күренеп тора*)

**Әби:** Тот шушыннан арканны

3әү тартыйк шалканны.

**Әкиятче**: Әй тарталар тарталар,

Шыбыр тиргә баталар,

Бик нык булса да аркан

Хаман чыкмый шул шалкан*.(арып туктыйлар*)

**Онык**:Бәлки акбай булышыр,

Сөяк бирсәң тырышыр,

Акбай, акбай кил әле

Безнең хәлне күр әле.

**Акбай:**Ничә ел өй саклыймын,

Отпуска да бирмиләр,

Инде яшем дә шактый

Пенсия түләмиләр,

Китәрмен беркөн качып

Калырсыз авыз ачып.

Тартырмын сарык суйсаң

Майлы калҗаны куйсаң.

**Бабай**: Ярар инде суярбыз,

Алдыңа ук куярбыз,

Булма шул кадәр үҗәт

Тизрәк көчеңне күрсәт,

Тот шушыннан арканны

4тәү тартыйк шалканны.

**Әкиятче:** Әй тарталар тарталар,

Шыбыр тиргә баталар.

Бик нык булса да аркан,

Хаман чыкмый шул шалкан.

**Акбай:**Әллә килсен микән песи

Барыбер тотмый өйдә күсе,

Тамак тук өсте бөтен

Йоклый ул көне, төне.

**Бергә:** Песи ,песи еил әле,

Син шалканны күр әле.(*песи чыга ,киерелә,исни*)

**Песи:** Нигә шулкадәр шаулыйсыз

Йокларга ирек бирмисез.

Мин тавышка йоклый алмыйм

Әллә инде белмисез?

Мин бит батыр мыраубай

Тырнакларым бораудай!

**Бабай:** Тот шушыннан арканны

5шәү тартыйк шалканны.

**Әкиятче**: Әй тарталар, тарталар

Шыбыр тиргә баталар.

Бик нык булса да аркан

Хаман чыкмый шул шалкан.

**Песи:** Сарай идәне астында

Яши таныш тычканым,

Әллә әйтеп карыйм микән

Шушы тычкан дуска мин.

**Бергә**: Тычкан, тычкан кил әле

Син шалканны күр әле.

**Тычкан**:Хәлегез юик мөшкелме?

Миңа ялыныч төштеме?

Минем өчен шалкан тарту,

Ярты минутлык уен!

Тычкан халкы арасында

Мин беренче чемпион!

**Әкиятче**:Әй тарталар, тарталар

Шыбыр тиргә баталар,

Өзелде шунда аркан,

Ниһаять чыкты шалкан***(шалкан тирәли әйләнәләр***)

**Бергә:**Тарттык, тарттык арканны

Чыгарлык бит шалканны.

**Түгәрәк уены.**